
NR.



R E F E R A T

privind concesionarea terenurilor aferente imobilelor cu destinatia de locuinta dobandite in baza prevederilor Legii nr.61/1990, Legii nr.85/1992, Legii nr.112/1995 si Legii nr. 79/1997
Catre Comisiile Consiliului Local
Avand in vedere necesitatea de a reglementa situatia terenurilor aferente imobilelor cu destinatia de locuinta dobandite in baza  prevederilor  Legii nr.61/1990, Legii nr.85/1992, Legii nr.112/1995 si Legii nr. 79/1997, pentru a permite actualilor proprietari extinderea acestor imobile cu scopul imbunatatirii confortului locuintelor cat si numarul foarte mare de solicitari, a fost emisa Hotararea Consiliului Local  nr.13/2004 privind concesionarea terenurilor aferente imobilelor cu destinatia de locuinta dobandite in baza prevederilor Legii nr.61/1990, Legii nr.85/1992, Legii nr.112/1995 si Legii nr. 79/1997.
Aceasta hotarare este necesar a fi modificata si completata in vederea realizarii extinderilor intre anumite limite si ca urmare a aparitiei unui numar mare de terenuri asupra carora proprietarii constructiilor, au dosare cu drept de superficie ca urmare a unei hotarari judecatoresti irevocabile.

Avand in vedere situatiile create prin dobandirea dreptului de superficie asupra terenurilor si luand in considerare ca legislatia actuala nu reglementeaza aceste situatii, consideram ca este oportun ca aceste contracte de concesiune  sa se atribuie  fara licitatie publica.
Prin urmare,
P R O P U N E M :
1. Terenurile aferente  imobilelor cu destinatia de locuinta dobândite în baza prevederilor  Legii nr.61/1990, Legii nr.85/1992,  Legii nr.112/1995 si Legii nr.79/1997, pot fi concesionate în vederea extinderii constructiilor existente.



In situatia în care imobilul are mai multe apartamente cu parti comune indivize, autorizarea extinderii va fi admisa numai cu acordul tuturor coproprietarilor, conform C.F. colectiv.
2. Prin terenurile aferente imobilelor se înteleg terenurile situate la aceeasi adresa postala cu cladirea de locuit, fiind delimitate prin împrejmuiri sau calcane în conformitate cu planul parcelar, intocmit de un proiectant autorizat O.C.P.I.
3.Se pot concesiona în vederea extinderii constructiilor existente doar terenurile care nu fac obiectul revendicarii de catre fostii proprietari în baza Legii nr.10/2001, Legii nr.1/2000 sau a Legii nr.247/2005 si nici nu fac obiectul vreunui litigiu aflat pe rolul instantelor judecatoresti.

         Constructiile ce constituie "extinderi" vor avea numai destinatia de: locuinta, magazie, bucatarie, vestibul de intrare, garaj, balcon, logie, si vor putea avea suprafata maxima egala cu suprafata construita aferenta casei/apartamentului cumparat conform contractului de vanzare cumparare, a imobilului ce se extinde, cu conditia respectarii procentului de ocupare a terenului (POT) si a coeficientului de utilizare a terenului (CUT) stabilite prin regulamentele de urbanism aprobate, pentru zonele rezidentiale.

-Prin suprafata imobilului ce se extinde se intelege suprafata construita cu autorizatie de construire sau dobandita prin contract de vanzare cumparare.
-Extinderea propusa se poate face pe o suprafata la sol, cel mult egala cu suprafata construita  initiala a casei/apartamentului cumpărat, fara ca suprafata desfasurata a noului imobil sa poata depasi suprafata desfasurata a constructiei  initiale.
4. Terenul necesar extinderii  se va concesiona fara licitatie publica, pe durata de 49 de ani.
5Terenurile asupra carora proprietarul construciilor a dobandit un drept superficie, ca urmare a unei hotarari judecatoresti irevocabile se atribuie prin contract de concesiune pe durata existentei dreptului de superficie.
6Taxa de concesionare se stabileste în baza Metodologiei aprobate prin Hotarârea Consiliului Local nr. 218/1997 privind modificarea taxelor de concesiune percepute asupra terenurilor proprietate de stat destinate constructiilor pe raza municipiului Timisoara.

7 La data emiterii prezentei hotarari se revoca Hotararea Consiliului Local nr.13/2004 privind concesionarea terenurilor aferente imobilelor cu destinatia  de locuinta dobandite in baza prevederilor Legii nr.61/1990, Legii nr.85/1992, Legii nr.112/1995 si Legii nr. 79/1997.

